CELEX: 31987R3859
Language: el
Date: 1987-12-22 00:00:00
Title: Κανονισμός (ΕΟΚ) αριθ. 3859/87 της Επιτροπής της 22ας Δεκεμβρίου 1987 για την τροποποίηση του κανονισμού (ΕΟΚ) αριθ. 2723/87 που θεσπίζει τις ειδικές λεπτομέρειες εφαρμογής του καθεστώτος επιστροφών κατά την εξαγωγή για τα σιτηρά που εξάγονται υπό μορφή ζυμαρικών που υπάγονται στην κλάση 19.03 του κοινού δασμολογίου

Avis juridique important

|

31987R3859

Κανονισμός (ΕΟΚ) αριθ. 3859/87 της Επιτροπής της 22ας Δεκεμβρίου 1987 για την τροποποίηση του κανονισμού (ΕΟΚ) αριθ. 2723/87 που θεσπίζει τις ειδικές λεπτομέρειες εφαρμογής του καθεστώτος επιστροφών κατά την εξαγωγή για τα σιτηρά που εξάγονται υπό μορφή ζυμαρικών που υπάγονται στην κλάση 19.03 του κοινού δασμολογίου  

Επίσημη Εφημερίδα αριθ. L 363 της 23/12/1987 σ. 0028 - 0029 Φινλανδική ειδική έκδοση: Κεφάλαιο 3 τόμος 25 σ. 0011  Σουηδική ειδική έκδοση: Κεφάλαιο 3 τόμος 25 σ. 0011 

***** ΚΑΝΟΝΙΣΜΟΣ (ΕΟΚ) αριθ. 3859/87 ΤΗΣ ΕΠΙΤΡΟΠΗΣ  της 22ας Δεκεμβρίου 1987  για την τροποποίηση του κανονισμού (ΕΟΚ) αριθ. 2723/87 που θεσπίζει τις ειδικέςς λεπτομέρειες εφαρμογής του καθεστώτος επιστροφών κατά την εξαγωγή για τα σιτηρά που εξάγονται υπό μορφή ζυμαρικών που υπάγονται στην κλάση 19.03 του κοινού δασμολογίου  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2658/87 του Συμβουλίου της 23ης Ιουλίου 1987 για τη δασμολογική και στατιστική ονοματολογία και το κοινό δασμολόγιο (1), και ιδίως το άρθρο 15 παράγραφος 1 δεύτερο εδάφιο,  τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των σιτηρών (2), όπως τροποποιήθηκε τελευταία από τον κανονισμό (ΕΟΚ) αριθ. 3808/87 (3), και ιδίως το άρθρο 16 παράγραφος 6 και το άρθρο 24,  τον κανονισμό (ΕΟΚ) αριθ. 2746/75 του Συμβουλίου της 29ης Οκτωβρίου 1975 περί των γενικών κανόνων για τη χορήγηση επιστροφών κατά την εξαγωγή στον τομέα των σιτηρών και περί των κριτηρίων καθορισμού του ύψους των ποσών (4), και ιδίως το άρθρο 8 παράγραφος 2 δεύτερο εδάφιο και παράγραφος 3,  Εκτιμώντας:  ότι ο κανονισμός (ΕΟΚ) αριθ. 2730/79 της Επιτροπής (5), όπως τροποποιήθηκε τελευταία από τον κανονισμό (ΕΟΚ) αριθ. 1180/87 (6), θεσπίζει τις κοινές λεπτομέρειες εφαρμογής του καθεστώτος των επιστροφών κατά την εξαγωγή για τα γεωργικά προϊόντα·  ότι ο κανονισμός (ΕΟΚ) αριθ. 2723/87της Επιτροπής (7) θεσπίζει τις ειδικές λεπτομέρειες εφαρμογής του καθεστώτος επιστροφών κατά την εξαγωγή για τα σιτηρά που εξάγονται υπό μορφή ζυμαρικών που υπάγονται στην κλάση 19.03 του κοινού δασμολογίου·  ότι ο κανονισμός (ΕΟΚ) αριθ. 2658/87 καθιέρωσε, από 1ης Ιανουαρίου 1988, μια νέα «συνδυασμένη ονοματολογία» που πληροί ταυτόχρονα τις απαιτήσεις του κοινού δασμολογίου και των στατιστικών του εξωτερικού εμπορίου της Κοινότητας και που αντικαθιστά την ονοματολογία της σύμβασης της 15ης Δεκεμβρίου 1950· ότι, κατά συνέπεια, πρέπει να αποδοθούν οι κωδικοί του κοινού δασμολογίου που χρησιμοποιούνται με τους αντίστοιχους όρους της συνδυασμένης ονοματολογίας·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 2723/87 τροποποιείται ως εξής:  1. Ο τίτλος αντικαθίσταται από το ακόλουθο κείμενο:  «Κανονισμός (ΕΟΚ) αριθ. 2723/87 της Επιτροπής της 10ης Σεπτεμβρίου 1987 που θεσπίζει τις ειδικές λεπτομέρειες εφαρμογής του καθεστώτος επιστροφών κατά την εξαγωγή για τα σιτηρά που εξάγονται υπό μορφή ζυμαρικών που υπάγονται στις διακρίσεις 1902 11 00 και 1902 19 της συνδυασμένης ονοματολογίας.»  2. Το άρθρο 1 αντικαθίσταται από το ακόλουθο κείμενο:  «Άρθρο 1  1. Σε περίπτωση εξαγωγής εμπορευμάτων που υπάγονται στις διακρίσεις 1902 11 00 και 1902 19 της συνδυασμένης ονοματολογίας προς άλλο προορισμό εκτός από τις Ηνωμένες Πολιτείες της Αμερικής, η ειδική επιστροφή που καθορίζει για την εξαγωγή σιτηρών υπό μορφή εμπορευμάτων που υπάγονται στις διακρίσεις 1902 11 00 και 1902 19 της συνδυασμένης ονοματολογίας προς τις Ηνωμένες Πολιτείες της Αμερικής δεν λαμβάνεται υπόψη:  - για τον καθορισμό του χαμηλότερου ποσοστού της επιστροφής κατά την έννοια του άρθρου 21 του κανονισμού (ΕΟΚ) αριθ. 2730/79,  - για την εφαρμογή του άρθρου 4 παράγραφος 7 και του άρθρου 5 παράγραφος 3 του κανονισμού (ΕΟΚ) αριθ. 565/80.  2. Όταν για την παρασκευή των εμπορευμάτων που υπάγονται στις διακρίσεις 1902 11 00 και 1902 19 της συνδυασμένης ονοματολογίας, κατά την οποία ενσωματώνονται και ορισμένες ποσότητες σιτηρών που υπόκεινται σε καθεστώς τελειοποίησης προς επανεξαγωγή, χρησιμοποιούνται προϊόντα που ανήκουν στον τομέα των σιτηρών και βρίσκονται σε μια από τις καταστάσεις που αναφέρονται στο άρθρο 9 παράγραφος 2 της συνθήκης, η εξαγωγή των εν λόγω εμπορευμάτων δεν δίνει δικαίωμα για την επιστροφή κατά την εξαγωγή των εν λόγω προϊόντων.»  3. Στο άρθρο 2, η παράγραφος 1 αντικαθίσταται από το ακόλουθο κείμενο:  «1. Για την εξαγωγή προς τις Ηνωμένες Πολιτείες της Αμερικής εμπορευμάτων που υπάγονται στις διακρίσεις 1902 11 00 και 1902 19 της συνδυασμένης ονοματολογίας, οι αρμόδιες υπηρεσίες των κρατών μελών όπου γίνεται η αποδοχή από τις τελωνειακές υπηρεσίες της διασάφησης εξαγωγής εκδίδουν, μετά από αίτηση των ενδιαφερομένων, το "Certificate for the export with refund of pasta to the USA", που στο εξής θα αποκαλείται "Certificate P2". »  Άρθρο 2  Ο παρών κανονισμός αρχίζει να ισχύει την 1η Ιανουαρίου 1988.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 22 Δεκεμβρίου 1987.  Για την Επιτροπή  COCKFIELD  Αντιπρόεδρος  (1) ΕΕ αριθ. L 256 της 7. 9. 1987, σ. 1.  (2) ΕΕ αριθ. L 281 της 1. 11. 1975, σ. 1.  (3) ΕΕ αριθ. L 357 της 19. 12. 1987, σ. 12.  (4) ΕΕ αριθ. L 281 της 1. 11. 1975, σ. 78.  (5) ΕΕ αριθ. L 317 της 12. 12. 1979, σ. 1.  (6) ΕΕ αριθ. L 113 της 30. 4. 1987, σ. 27.  (7) ΕΕ αριθ. L 261 της 11. 9. 1987, σ. 11.